
Sa dambana ng mga bayani at martir, 
panatang isulong at palakasin 
ang rebolusyon 


naalala at binibigyang-pugay natin ngayong linggo ang lahat ng bayani 
at martir sa nagdaang mahigit limang dekada ng walang puknat na pag- 
susulong ng rebolusyong Pilipino. Ang Linggo ng Paggunita at Pagpapa- 
rangal sa Mga Bayani at Martir ng Sambayanang Pilipino (Abril 17-24) ay idi- 
neklara ng Pambansang Konseho ng National Democratic Front of the Philip- 


pines (NDFP) bilang taunang paggunita. 


Sa darating na Abril 24, sa ika- 
50 anibersaryo ng NDFP, bigyan na- 
tin ng pinakamataas na pagpupugay 
sina Kasamang Benito Tiamzon at 
Wilma Austria, mga nangunguna at 
kapita-pitagang lider ng Partido, na 
dinakip kasama ang walong iba pa, 
tinortyur at pinaslang ng mga sun- 
dalo noong Agosto 21, 2022. Sa 
pagputok ng liwanag sa araw na ito, 
isasagawa ng lahat ng yunit ng BHB 
ang tahimik na 21-gun salute bilang 
pagpaparangal sa kanila at lahat ng 
bayani ng bayan. Isasagawa rin ng 
iba't ibang rebolusyonaryong orga- 


nisasyong masa ang iba't ibang tipo 
ng pulong at asembleya, lihim at 
hayag, kung saan maaaring basahin 
ang mga parangal at pag-alaala sa 
ating mga bayani. 

Ipagkaloob rin natin ang pina- 
kamataas na pagkilala sa tagapa- 
ngulong tagapagtatag ng Komite 
Sentral ng PKP na si Ka Jose Maria 
Sison (Amado Guerrero) na inialay 
ang halos anim na dekada ng kan- 
yang buhay sa patriyotiko at de- 
mokratikong mithiin ng mamama- 
yang Pilipino. Habampanahong ma- 
nanatili ang kanyang rebolusyonar- 


yong diwa at palagiang magsisil- 
bing inspirasyon sa susunod na sa- 
linlahi ng mga rebolusyonaryong 
Pilipino. 

Sa araw na ito, alalahanin din 
natin at parangalan ang iba pang 
mga kagawad ng Komite Sentral ng 
Partido. Walang-kamatayan ang 
alaala nila Jorge Madlos (Ka Oris), 
Julius Giron (Ka Nars), Menardo 
Villanueva (Ka Bok), Antonio Caba- 
natan (Ka Manlimbasog) at ibang 
mga rebolusyonaryo at komunista 
na naglaan ng kanilang buong bu- 
hay sa pakikibaka ng sambayanang 
Pilipino para sa tunay na kalayaan 
at demokrasya. Alalahanin din natin 
ang lahat ng kadre ng Partido, mga 
Pulang mandirigma ng BHB, mga 
rebolusyonaryo, aktibista at kara- 
niwang tao na isinakripisyo ang la- 
hat para sa kapakanan ng bayan. 


Lahat sila'y nararapat na maka- 
tanggap ng medalya at pagkilala. 

Hindi matitinag na mga banta- 
yog ng pambansa-demokratikong 
rebolusyon ang mga martir ng sam- 
bayanang Pilipino. Ipinamalas nila 
ang hindi matatawarang kapasya- 
han na makibaka katuwang ng ma- 
sang Pilipino laban sa imperyalismo, 
pyudalismo at burukratang kapita- 
lismo. Ibinibigay natin sa kanila ang 
pinakamataas na paggalang at pag- 
saludo! 

Saluduhan rin natin ang lahat 
ng masang rebolusyonaryo, mga ak- 
tibista ng mga organisasyong masa, 
mga Pulang mandirigma, organisa- 
dor at kadre ng Partido na patuloy 
na nagpupunyagi sa rebolusyonar- 
yong landas sa kabila ng mga kahi- 
rapan at sakripisyo laluna sa harap 
ng umiigting na kampanya ng pasis- 
tang terorismo na inuudyukan ng 
imperyalismong US. Sa gitna ng 
karimlan ng pasismo, sila ang nagbi- 
bigay ng liwanag at gabay para sa 
paglaban ng sambayanan. 

Higit sa pag-alala at pagbibi- 
gay-parangal sa ating mga martir at 
bayani, ideklara natin sa kanilang 
dambana ang ating buong-pusong 
kapasyahan na patuloy na tahakin 
ang landas na kanilang binagtas at 
isabalikat ang mabibigat na tungku- 
ling kanilang iniwan para sa ibayong 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


pagsusulong ng rebolusyonaryong 
pakikibaka para wakasan ang lahat 
ng anyo ng pang-aapi at pagsasa- 
mantala sa bayan. 

Lalong sumisidhi ang pagdurusa 
ng sambayanang Pilipino sa ilalim 
ng pasistang rehimeng US-Marcos. 
Ipinatutupad nito ang patakaran at 
programang sagadsaring anti-ma- 
mamayan at pabor sa dayuhang 
mga kapitalista. Para akitin ang 
mga dayuhang kapitalista, pinapako 
ang sahod ng mga manggagawa at 
karaniwang kawani kahit kulang na 
kulang na ito para tustusan ang pa- 
ngangailangan ng kanilang mga 
anak. Kaliwa't kanan na kinakam- 
kam ang lupa, kabundukan, mga ilog 
at karagatan at ipinagkakait sa ma- 
mamayan ang pinagkukunan ng ka- 
nilang kabuhayan. 

Garapalan ang pagmamaniklu- 
hod ni Marcos sa kanyang among 
imperyalistang US sa pagpayag sa 
plano nitong magtayo ng apat o hi- 
git pang karagdagang base militar, 
laluna sa hilagang Luzon, alinsunod 
sa ginagawang pang-uupat ng US 
ng digma sa pamamagitan ng pag- 
sulsol sa paghihiwalay ng Taiwan sa 
China. Hinahayaan ni Marcos ang 
US na gamitin at idamay ang Pilipi- 
nas sa isang gerang tiyak na sasa- 
lanta sa kalayaan at buhay ng mga 
Pilipino. 

Ang sakripisyo ng ating mga 
bayani ay nagbunga sa anyo ng re- 
bolusyonaryong kapangyarihang 
nakamit at naitatag sa buong ban- 
sa. Ang kapangyarihang ito ay nag- 
mumula sa mamamayan. Malalim at 
malapad na itong nakaugat at pa- 
tuloy pang lumalapad. Hindi kailan- 
man ito magagapi maging sa harap 
ng walang-patid na mga kampan- 
yang militar ng panunupil ng kaa- 
way. Ang kapangyarihang ito ang 
kinabukasan ng mamamayang Pili- 
pino. 

Ipinakikita ng anti-mamamayan 
at anti-demokratikong paghahari 
ng rehimeng Marcos, at ang sumi- 
sidhing krisis ng naghaharing siste- 
mang malakolonyal at malapyudal 
ang nagpapatuloy na pangangaila- 
ngan isulong ang rebolusyonaryong 
pakikibaka para sa pambansang de- 
mokrasya. Malayo na ang isinulong 
sa nakaraan. Kahit malayo pa at 
masalimuot ang landas na tataha- 
kin, kailangan itong bagtasin para 
magkaroon ng pagkakataong maka- 
tamasa ng bagong buhay ang mga 
Pilipino. 

Nananawagan ang Partido sa 
sambayanang Pilipino na ipagpatu- 
loy ang matapang na pakikibaka la- 
ban sa paghahari ng lagim ng kaa- 
way, at lumaban para kamtin ang 
hustisya para sa lahat ng mga bikti- 
ma ng pasistang terorismo. 

Dapat patuloy na palakasin ang 
organisadong hanay ng mamama- 
yan at isulong ang militanteng mga 
pakikibaka para isulong ang mga 
makabayan at demokratikong kahi- 
ngian ng sambayanan. Pagkaisahin 
ang sambayanang Pilipino para ihi- 
walay at labanan ang rehimeng US- 
Marcos. 

Determinado ang buong Parti- 
do, mula sa Komite Sentral hang- 
gang sa mga sangay nito, pati na 
ang mga yunit ng Bagong Hukbong 
Bayan, at lahat ng rebolusyonar- 
yong organisasyon masa, na mag- 
palakas at pahigpitin ang ugnayan 
sa malawak na masa ng sambaya- 
nan upang pamunuan ang kanilang 
mga paglaban, at magsikhay sa lan- 
das ng rebolusyonaryong pakikiba- 
ka. [ao] 

Pinakamataas na parangal para kina 
Kasamang Benito Tiamzon at Wilma Austria 


B ilang pinakamataas na pagsaludo sa mga pinuno ng Partido na sila Benito 
Tiamzon at Wilma Austria-Tiamzon, ipinag-utos ng Pambansang Kumand 
sa Operasyon ng Bagong Hukbong Bayan at Komite Sentral na magpormasyon 
at tahimik na isagawa ang 21-gun salute sa pagputok ng araw sa Abril 24, sa 
okasyon ng ika-50 anibersaryo ng National Democratic Front of the Philippines. 


Babasahin at tatalakayin ng la- 
hat sa gagawing mga pagtitipon-pa- 
rangal ang pahayag ng Kawanihang 
Pampulitika ng Komite Sentral na 
nagbibigay pugay kina Kasamang 
Benito Tiamzon at Wilma Austria- 
Tiamzon (Kasamang Laan at Kasa- 
mang Bagong Tao) na inilabas bilang 
espesyal na isyu ng Ang Bayan 
noong Abril 20. 

Inianunsyo ng Kawanihan sa Pu- 
litika ng Partido Komunista ng Pilipi- 


nas noong Abril 20 ang brutal na 
pagpaslang ng Armed Forces of the 
Philippines, sa suporta ng militar ng 
US, kina Kasmamang Benito at Wil- 
ma Tiamzon. Sa mahabang panahon, 
si Ka Benito ay nagsilbing pangulo 
ng Komiteng Tagapagpaganap ng 
Komite Sentral, habang si Ka Wilma 
ang pangkalahatang kalihim ng Par- 
tido. 

Ang mag-asawa, kasama ang 
walong iba pa, ay karumal-dumal at 


buong karuwagang pinaslang ng mga 
mersenaryong tropa sa ilalim ng 
Joint Task Force Storm at Task 
Force Trident noong Agosto 21, 
2022. Nadakip sila sa Samar habang 
bumibyahe sakay ng dalawang van 
sa pagitan ng alas-12 ng tanghali at 
ala-1 ng hapon. 

Sila ay brutal na pinahirapan 
bago pinaslang. Sa kasunod na araw, 
isinakay ang mga walang buhay ni- 
lang katawan sa isang motorboat at 
pinahila sa gitna ng dagat sa pagitan 
ng Catbalogan City at Tarangnan is- 
land. Doon ay pinasabog ang bangka 
para palabasing nagkaroon ng 
engkwentro sa dagat at pagtakpan 
ang karumal-dumal na krimen. O 


Pagbansag na terorista sa konsultant ng NDF, kinundena 


K inaen ng National Democratic Front of the Philippines ang pagbansag 
na terorista sa isa sa mga konsultant nito sa usapang pangkapayapaan. 
Ito ay matapos iparada ng mga pulis si Eric Casilao sa harap ng midya at pub- 
liko para pahiyain at kutyain. Nadakip si Casilao habang tumatawid mula sa 
Malaysia tungong Thailand noong Abril 1. Idineport siya sa Pilipinas noong 


Abril 17. 


Hindi dapat tinatawag na “tero- 
rista” si Casilao, ayon kay Juliet de 
Lima, interim na pinuno ng negotia- 
ting panel ng NDFP. Karapatan ni- 
yang ipagpalagay na inosente hang- 
gang mapatunayang maysala sa la- 
hat ng mga alegasyon laban sa kan- 
ya. Karapatan niyang magkaroon ng 
abugado at dinggin ang kanyang 
mga kaso sa mga korte. Bahagi si 
Casilao sa Reciprocal Working Com- 
mittee on the Comprehensive Ag- 
reement on Socio Economic Reforms 
para sa Southern Mindanao. 

Samantala, nagpapatuloy ang 
pasistang paninibasib sa kanayunan. 

Sa Negros Occidental, binaril ng 
62nd IB ang magsasakang si Jose 
Albores Jr sa Sityo Upper Tiyos, Ba- 
rangay Quinten Remo, Moises Padil- 
la, Negros Occidental noong Abril 
18. Nagsilbi siyang testigo sa pang- 
gigipit ng militar sa kanyang kapit- 

bahay kaya siya pinatay. 

Sa Misamis Oriental, brutal na 
pinatay ng 58th IB ang magsasa- 
kang si Ricardo Hilogon sa Sityo Ta- 
pol, Barangay Banglay, Lagonglong 
noong Abril 3. Si Hilogon ay dating 
kasapi ng BHB at matagal nang tu- 
migil sa pagkilos. 

Pag-aresto at panggigipit. Ili- 
gal na inaresto ng 62nd IB ang mag- 
asawang sina Jerry Montefalcon, 49, 
at Maricel Alper sa kanilang bahay 
sa Sityo Natuling, Barangay Budla- 
san, Canlaon City, Negros Oriental 
nong Abril 15. 

Sa Palawan, anim na residente 
ng Brooke's Point na kalahok sa ba- 
rikadang bayan kontra sa pagmimina 
ng Ipilan Mining Corporation ang ili- 
gal na inaresto ng mga pulis noong 
Abril 14. 

Iligal na pinasok ang tahanan ng 
magsasakang si Aileen G. Estiller ng 


mga pwersa ng estado noong Abril 6 
sa Sityo Kaloko, Barangay Sta. Bar- 
bara, Bulusan. Ninakaw ang kanyang 
mga alagang hayop at kagamitan. 
Atake sa komunidad. Di bababa 
sa anim na komunidad sa mga bayan 
ng Isabela at Binalbagan, Negros 
Occidental ang hinahalihaw ng mga 
pwersa ng 94th IB at 62nd IB mula 
Abril 10 hanggang sa kasalukuyan. 
Dahil sa dagsa ng mga sundalo at 
perwisyo ng mga tsekpoynt, napili- 
tan ang mga upisyal ng Barangay 
Payao, Binalbagan, na isuspinde ang 
klase noong Abril 12. Inistraping din 
ng mg sundalo ang bahay ng pamil- 
yang But-ay sa Sityo Pallacon sa na- 
turang barangay noong Abril 11. 
Nagaganap ang parehong pang- 
hahalihaw ng militar sa Moises Pa- 
dilla at Himamaylan City sa Negros 
Occidental at Guihulngan City sa 
Negros Oriental hanggang ngayon. 
Sa Agusan del Sur, pinaulanan 
ng bala ng mga pang-atakeng heli- 
kopter ng AFP ang Sityo San Miguel, 
Barangay Pinagalaan, Bayugan City 
noong Abril 16. Pinalalabas ng mga 
sundalo na nagkaroon ng eng- 
kwentro sa pagitan nila at ng BHB. W 

Sangandaan: Paghahanda ng kabataan 
sa buong-panahong pagrerebolusyon 


N ananalatay sa dugo ng mga kabataang tagalunsod ang diwang rebolusyo- 
naryo ni Andres Bonifacio. Hindi malayo sa Tondo, kung saan ipinanganak 
si Bonifacio, nakahimpil ang upisina ng mga rebolusyonaryong kabataang isina- 
sabuhay ang mga katagang, “Buhay man ay ialay.” 


Araw-araw, buong-panahong 
nagpupukaw, nag-oorganisa, at nag- 
papakilos ang mga kasapi ng Kabata- 
ang Makabayan sa loob ng mga pa- 
mantasan para hikayatin ang tulad 
nilang mga kabataan na tumungo sa 
mga pagawaan, maralitang komuni- 
dad at mga sakahan upang makita 
ang tunay na kalagayan ng sambaya- 
nan. Hinihikayat nilang lumahok ang 
mga kabataan sa rebolusyonaryong 
pakikibaka, sumuporta sa armadong 
pakikibaka at sumapi sa Bagong 
Hukbong Bayan. 

Hindi biro ang magpasyang pul- 
taym dahil kaakibat nito ang mala- 
king sakripisyo mula sa kinagisnang 
pamumuhay at paglalaan ng buong 
panahon sa masalimuot na landas ng 
pakikibaka. 

Malaki ang papel na ginagampa- 
nan ng mga balangay ng KM upang 
linangin ang mas maraming buong- 
panahong rebolusyonaryo. Sa nakali- 
pas na panahon, nakita mula sa ka- 
ranasan ang halaga ng lahatang-pa- 
nig na konsolidasyon para matulu- 
ngan buuin ng isang kasapi ang kan- 


yang kapasyahan na magpultaym sa 
lunsod man o sa kanayunan. Bahagi 
nito ang sustenidong programa sa 
edukasyon, buhay na programa sa 
pagsanib sa batayang masa, pagbu- 
buo ng mas mahigpit na ugnayan sa 
mga larangang gerilya, at pagsasa- 
gawa ng mga pagsasanay para ihan- 
da ang kabataan sa mahirap na 
landas ng armadong pakikibaka. 

Sa kabila ng pagtigil sa pag-aaral 
sa mga pamantasan noong pandem- 
ya, hindi natigil ang pag-aaral ng ka- 
bataang pultaym tungkol sa lipunan. 
Susi ang pagpapatapos sa mga pa- 
ngunahin at espesyal na mga kur- 
song masa tungkol sa lipunan at re- 
bolusyong Pilipino, mga sulatin ni Jo- 
se Maria Sison, at mga talakayan sa 
Marxismo, Leninismo, at Maoismo 
para buuin at pagtibayin ang rebolu- 
syonaryong kapasyahan ng mga ka- 
sapi. Ginagamit ang mga lihim na sir- 
kulo ng pag-aaral para tipunin ang 
mga kasapi ng KM sa loob ng mga 
pamantasan at isalang sa mga kolek- 
tibong talakayan ang mga pag-aaral. 
Ang mga teoryang natutunan mula 
sa mga talakayan 
ang nagiging armas 
ng isang kasapi at 
buong kolektiba 
upang mas mainam 
na maunawaan ang 
mga kontradiksyon 
ng lipunan at kahit 
ng mga indibidwal. 

Liban sa teore- 
tikal na mga tala- 
kayan, mahalagang 
sangkap ng progra- 
ma ng mga bala- 
ngay ng KM ang 
pagsasalin nito sa 
praktika ng pagla- 
hok sa pakikibaka 
ngmamamayan. 


Mahigpit na kinakatuwang ng Parti- 
do ang mga balangay ng KM para 
paramihin ang bilang ng masang ka- 
bataan na tumutungo at nakikipa- 
muhay sa batayang masa. Sa regu- 
lar na pagpunta ng mga kabataan sa 
mga komunidad, nakikita nila ang 
kanilang papel sa lipunan-ang pagi- 
ging mga propagandista't organisa- 
dor sa hanay ng batayang masa. 

Nagagamit ng mga kabataan, 
partikular na ang mga estudyante, 
ang kasanayan bilang mga inte- 
lektwal para maipaliwanag sa kara- 
niwang mga tao ang dinaranas ni- 
lang pagsasamantala, at ang landas 
ng pambansa demokratikong pakiki- 
baka. 

Pinapaghusay ng mga balangay 
ng KM kung paano muling makakaa- 
gapay sa pagpapalakas ng kilusang 
paggawa at sa pagbubuo ng mga 
pulang brigada ng manggagawa sa 
loob ng mga pagawaan at mga kara- 
tig na komunidad. Sa nakaraan, ma- 
raming kabataan ang nagpasyang 
magpultaym matapos tuwirang ma- 
kasalamuha ang masang-anakpa- 
wis. Anang isang kasaping pultaym, 
“Iba kapag lubog ka sa masa at na- 
raranasan mo ang masaklap nilang 
reyalidad.” 

Isa ring malakas na ikinakam- 
panya ng mga balangay ng KM ang 
pagtungo sa kanayunan at pagsapi 
sa BHB. Binuo nito ang mga progra- 
ma na ibayong naglalapit sa mga 
kasapi ng KM at Partido sa hanay ng 
kabataan sa mga larangang gerilya 
sa kanayunan. Binunga nito ang 
materyal na suporta sa hukbo, pag- 
papadala ng mga pwersa sa mga la- 
rangan, at pagtutulungan sa mga 
pampulitikang kampanya ng mga 
probinsya at rehiyon. Kaakibat rin 
nito ang pagbubuo ng programa pa- 
ra pisikal na ihanda ang kabataan sa 
pagbabaybay sa masusukal na ka- 
bundukan. Itinutulak ang pag-ee- 
hersisyo, pagkain ng tama, at pag- 
sasagawa ng mga espesyal na pag- 

Mga armadong aksyon, inilunsad ng BHB sa 4 na prubinsya 


I nilunsad ng mga yunit ng Bagong Hukbong Bayan (BHB) sa apat prubinsya 
ang magkakasunod na taktikal na opensiba bilang bahagi ng pagpupun- 
yaging biguin ang mga operasyong militar ng teroristang rehimeng US-Marcos. 


Sa Masbate, nakumpiska ng mga 
Pulang mandirigma ang isang rip- 
leng armalayt mula sa mga aset ng 
militar sa Sityo Pondol sa hangga- 
nan ng mga barangay ng San Carlos 
at Matagbac sa Milagros noong Ab- 
ril 14. Ang mga aset ay imbwelto sa 
agresibong pang-aatake sa mga ma- 
mamayan ng ikalawang distrito ng 
prubinsya. Napatay ang isa sa mga 
aset habang nasugatan ang dala- 
wang iba pa. 

Ayon sa ulat ng mga Pulang 
mandirigma, habang kinukumpiska 
ang armas ng mga aset ay nanlaban 


Mula sa pahina 4 


sasanay-militar sa hanay ng kasapi. 
Hindi katulad ng sapilitang ROTC ng 
estado, ang pagsasanay sa ilalim ng 
hukbo ay higit na mas makabuluhan 
at nakaeengganyo dahil ito ay prin- 
sipyado at naglilingkod sa interes ng 
masa. Mahigpit itong niyayakap at 
nilalahukan ng kabataan. 

Dumadaan sa maraming kontra- 
diksyon ang kabataan sa proseso ng 
pagbubuo ng mulat na desisyong 
magpultaym. Nariyan ang kontradik- 
syon sa sarili, sa pag-aaral, sa pi- 
nansya, at higit sa lahat, sa pamilya. 
Marami ang nangangamba na mag- 
pultaym dahil sa konsidera- 
syon sa pamilya. Hindi maiaa- 
lis na maraming mga magu- 
lang, laluna sa simula, ay hindi 
sang-ayon sa desisyon ng ka- 
nilang mga anak na maging 
aktibista o rebolusyonaryo. Si- 
nasamantala ito ng estado sa 
pagsasagawa ng anti-komu- 
nistang propaganda na tuma- 
target sa kanila. Pero, dina- 
daig ito ng walang-pagod na 
pagpapaliwanag, kung saan 
mas madalas kaysa hindi, na 
nakukuha ng kabataan ang 
suporta ng kanilang magu- 
lang sa pasya nilang bagtasin 

ang mga ito at ginamit pang pa- 
nanggalang ang mga kasama nilang 
sibilyan. Dulot nito, mabilis na kumi- 
los ang mga mandirigma para tulu- 
ngan ang mga sibilyan, laluna ang 
isang bata para tanggalin sila sa 
peligrosong sitwasyon. 

Sa Negros Oriental, nakumpiska 
ng BHB ang tatlong mahihinang kla- 
se ng armas kay Jorge 
Javier, aset paniktik ng 
62nd IB, sa isang opera- 
syong partisano noong 
Abril 16 sa Sityo Guiba- 
wan, Barangay Bucalan, 


ang landas ng rebolusyon. 

Ang iba namang kabataan, sa 
murang edad, ay pasan-pasan na ang 
responsibilidad na magtrabaho para 
sa kanilang mga pamilya. Ang iba ay 
sinisikap makatapos ng pag-aaral 
para makakuha ng mas magandang 
trabaho, habang ang iba ay hindi na 
kinakayang maghintay, at pinipili 
nang iwan ang pag-aaral para sa ka- 
karampot na sahod. 

Pero gaano man kahirap, pinipili 
pa rin nila na suungin ang mga 
kontradiksyong ito dahil malinaw sa 
kanila na ang tanging pag-asa at ma- 
kapagbabago ng lipunan ay nasa 


TQ, 


z N 


Canlaon City, Negros Oriental. Na- 
patay din sa naturang opersyon si 
Javier. 

Sa Camarines Sur, isang sundalo 
ang napatay sa isinagawang opera- 
syong isnayp ng BHB laban sa de- 
tatsment ng 81st IB na nakahimpil 
sa Barangay Tible, Lupi, Camarines 
Sur. Isinagawa ang operasyon sa la- 
yong 200 metro noong Marso 30 sa 
ganap na alas-dyes trenta ng uma- 
ga. 

Sa Camarines Norte, pinaputu- 
kan ng BHB ang detatsment 
ng 9th IB sa Sityo Cupido, 
Barangay Malaya, Labo 
noong Abril 1. Isang 
sundalo ang napatay sa 
naturang operasyon. Œ 


pagtatagumpay ng demokratikong 
rebolusyong bayan. Sa pagsapol ng 
tuluy-tuloy na konsolidasyon at ang 
masusing pagharap ng kolektiba sa 
mga kontradiksyon ng isang kasapi, 
hindi nagiging imposible sa kanya na 
magpasyang magpultaym. Inilalapat 
ang mga teoryang natutunan, katu- 
lad ng diyalektikong materyalismo 
para himayin ang bawat kontradik- 
syon at makarating sa mga resolu- 
syon. Ito rin ang susi upang panda- 
yin ng bawat kasapi ang sarili at tali- 
kuran ang indibidwalismo na likas sa 
kabataang petiburges na bagahe sa 
tuluy-tuloy na pagsisilbi sa masa. Pi- 
napagtibay ng teorya't praktika 
ang katwirang magpanibagong- 
hubog upang maiwaksi ang ga- 
nitong mga tendensiya, at su- 
mulong sa bawat gawain. 

Sa patuloy na pagsulong ng 
rebolusyonaryong kilusan, tiyak 
na mas marami pang kabataan 
ang mag-aambag ng talino, ta- 
lento at lakas para sa bayan. 
Ang inspirasyong hinalaw nila 
kay Bonifacio at lahat ng baya- 
ni ng sambayanang Pilipino ay 
magpapatatag ng kanilang loob 
na walang-maliw na iukol ang 
buong buhay para sa pagsu- 
long ng rebolusyon. [a9] 

“Modernisasyon” ng AFP na nakatuon 
sa imperyalistang panunulsol ng gera 


N akaasa sa dayuhan at walang sariling paninidigan ang Armed Forces of 
the Philippines (AFP). Sa panahon ng digma, wala itong kakayahan na 
ipagtanggol ang kalayaan at kabuhayan ng mamamayang Pilipino. Mahigpit na 
nakatali ang kasalukuyang oryentasyon, operasyon at maging mga armas nito 


sa estratehiya at interes ng US sa Asia. 


Mula't sapul, inaarmasan ng US 
ang AFP ng pinaglumaan at kinum- 
puning kagamitan na idinidispatsa 
ng hukbong Amerikano. Idinadaan 
ito sa mga programang daluyan ng 
armas at pondo tulad ng Excess 
Defense Article (EDA) at Foreign Mi- 
litary Financing (FMF). Dumadaloy 
din ang pondo at armas sa pamama- 
gitan ng Overseas Contigency Ope- 
rations (dating “war against terror”) 
na nagmantina ng permanenteng 
base sa Mindanao (noon ang Joint 
Special Operations Task Force-Phi- 
lippines, at mula 2017, ang Operati- 
on Pacific Eagle-Philippines). 

Sa nakaraang dekada, pinalakas 
ng US ang pag-aarmas sa AFP alin- 
sunod sa “pivot” o pagpihit nito sa 
Asia. Ayon sa isang isinapublikong 
ulat ng ahensya sa depensa ng US 
noong 2020, umabot sa 511 milyon 
(P550 milyon) ang halaga ng lumang 
armas, gamit, at iba pa ang itinam- 
bak nito sa Pilipinas sa pagitan ng 
2011-2019. Bahagi ito sa halos 5442 
milyong (P22.1 bilyon) halaga ng 
mga “article” o gamit na inawtorisa 
ng ahensya sa depensa ng US na ila- 


gak sa Pilipinas sa parehong pana- 
hon. 

Kabilang sa mga ito ang dala- 
wang C-130, mga trak at ibang sa- 
sakyang militar, masinggan, maliliit 
na sasakyang pandagat, damit, 
tangke, gamit dental/medikal, water 
purifier at  samutsaring ka- 
sangkapan. Sa panahon ding ito di- 
nispatsa ng US ang di na ginagamit 
na barkong pandigma para ipanlayag 
ng Pilipinas sa South China Sea. 

Naganap ang pagtatambak ng 
mga armas sa likod ng pagpopostura 
ng noo'y presidente na si Rodrigo 
Duterte ng “pakikipaghiwalay” sa 
US. Noong 2019-2021, inawtorisa 
ng US ang pagluluwas ng gamit-mili- 
tar sa Pilipinas na nagkakahalaga ng 
halos 5171.3 milyon (P8.565 bilyon.) 
Noong 2019 lamang, bago “isinus- 
pinde” ni Duterte ang Visiting Forces 
Agreement, naglaan ang US ng mga 
gamit-militar na nagkakahalaga ng 
524 milyon (P1.2 bilyon) sa ilalim ng 
EDA. Kabilang sa mga ito ang maiiksi 
at mahahabang baril, sasakyan, mi- 
sayl, rocket, torpedo, bomba at pa- 
sabog (mines), makina at samutsa- 


ring kagamitan. 

Ipinagmamalaki ng embahada 
ng US sa Pilipinas na nakapagbigay 
ang US ng 51.14 bilyon (P57 bilyon) 
na ayudang militar sa Pilipinas mula 
2015 hanggang 2022. Mahigit 4196 
(P23.9 bilyon) nito ay nasa anyo ng 
FMF. Kabilang sa malalaking gamit 
na ibinenta ng US sa AFP ang dala- 
wang eroplanong paniktik na 
Cessna, mga drone na ScanEagle, 
armas pang-isnayp at kontra-bom- 
ba at mga baril, bala at bomba. Gi- 
namit ang mga ito sa gera 
kontra-insurhensya ng AFP laban 
sa mamamayan sa kanayunan. 

Noong 2018, bumwelo ang 
“modernisasyon” ng AFP matapos 
maglaan ang reaksyunaryong esta- 
do ng 55.6 bilyon (P300 bilyon) pa- 
ra sa sunod na limang taon. Ginamit 
ng mga heneral ng AFP ang pondo 
para dagdag pang bumili ng mga 
gawang-US na armas at gamit. Ini- 
larga rin nila ang pagbili ng kunwa'y 
“mas mura” na gamit militar mula 
sa mga subsidyaryo o kasosyo ng 
US na mga kumpanyang militar sa 
South Korea (eroplanong FA-50,) 
Israel (Hermes UAV, Atmos 2000) 
Poland (helikopter na Black Hawk) 
at iba pa. Ang malalaking aytem na 
ito ay may kaakibat na mga kontra- 
ta ng pagkukumpuni at pyesa na 
kasinlaki o mas malaki ang halaga 
sa kontrata ng pagbili. Ginawang 
dagdag na palabigasan ng mga he- 
neral ang mga kontratang ito. 

Sa kahuli-hulihan, lahat ng bi- 
nili at tinanggap na armas ng Pilipi- 
nas ay pawang may basbas ng US. 
Initsapwera ng AFP ang “ibinigay” 
ng China na ilang baril dahil “mahi- 
na” diumano ang klase nito. Umat- 
ras ang mga upisyal ng depensa na 
bumili ng mga helikopter sa Russia 
sa pagdadahilang hindi “akma” ang 
mga ito sa kasalukuyang sistema at 
operasyon ng AFP. Sa aktwal, 
walang galaw ang AFP na hindi 
ikinukumpas o binibigyan-direksyon 
ng US. [29] 

Pakikibaka para sa lupa sa Tarlac at Negros 


[jare residente sa Negros at Tarlac ang nakikibaka para sa kani- 
lang mga karapatan sa lupa at kagalingan. Sa Tarlac, nagprotesta sa 
harap ng munisipyo ng Capas ang mga myembro ng Nagkakaisang Mamama- 
yan ng Santa Lucia para sa Lupa, Kabuhayan, at Paninirahan laban noong 
Abril 13. Nilalabanan nila ang pangangamkam ng lupa na isinasagawa ng Ar- 
med Forces of the Philippines at pagsira sa kanilang mga sakahan. 


Ginagamit ng AFP ang Bases 
Conversion Law para agawin ang 
produktibong mga sakahan at ga- 
win itong bahagi ng firing range ng 
Camp O'Donell. Noong una'y hang- 
gang 10 ektarya lamang ang 
sinabing sasaklawin ng ekspansyon 
ng firing range pero sa loob ng 
isang linggo, umabot sa 20 ektarya 
ang hinawan ng mga sundalo. Hina- 
rap ng mga residente ang daan-da- 
ang sundalo na ipinadala ng Instal- 
lation Management Battalion noong 
Abril 12. Nangangamba 
silang mapalayas kahit 
sa kanilang mga tira- 
han. 

Dati nang inirerek- 
lamo ng mga residente 
ang sobrang lapit sa 
kanilang mga sakahan 


na firing range. Sa nakaraan, isang 
kambing at isang kalabaw ang na- 
matay dahil sa ligaw na bala mula 
rito. 

Panawagan ng mga magsasaka 
sa lokal na gubyerno ng Capas: itigil 
ang pangangamkam ng lupa, pani- 
nira ng mga pananim, bigyan ng 
kumpensasyon ang sinirang mga 
pananim at ari-arian at imbestiga- 
han ang mga paglabag ng mga sun- 
dalo sa karapatan ng mga residene. 

Sa Negros Oriental, daan-daang 
residente ng Barangay 
San Francisico, Sta. Ca- 
talina, kasama ang me- 
yor ng bayan, mga ka- 
tutubong Bukidnon, at 
progresibong organisa- 
syon, ang nagprotesta 
noong Abril 12 laban sa 


EDCA at “modernisasyon” ng AFP 


Pno ng US at ng rehimeng Marcos II na bahagi ng progra- 
mang “modernisasyon” ng AFP ang pagtatayo ng US ng mga base militar sa 


iba't ibang bahagi ng bansa. 


Sa katatapos lamang na 2+2 Mi- 
nisterial Dialogue sa pagitan ng mga 
upisyal sa depensa at ugnayang pan- 
labas ng US at Pilipinas noong Abril 
11, ipinagmayabang ng US ang hang- 
gang P10 bilyong pondo na ibubuhos 
nito sa Pilipinas kasabay ng pagbwelo 
ng pagtatayo nito ng di bababa sa si- 
yam na base militar. 

Ang 5100 milyon (P5 bilyon) ay 
ilalaan para “pabilisin” ang pagkum- 
puni ng naturang mga lokasyon alin- 
sunod sa mga rekisito at pangangai- 
langan ng US. Ang karagdagang P5 
bilyon ay nasa anyo ng gawang-US 
na mga multirole fighter aircraft at 
helikopter na Chinook. 

Sa naturang pagpupulong, wa- 

lang kyimeng kinubabawan ng US ang 
programang modernisasyon ng AFP 
sa inanunsyo nitong Security Sector 
Assistance Roadmap. Gagamitin ang 
“roadmap” na ito itakda kung anu-a- 
nong armas at gamit-militar ang ita- 
tambak ng US sa Pilipinas sa susunod 
na lima hanggang 10 taon. 

Nakaayon ang roadmap sa pag- 
lalatag ng US ng opensibang lambat 
sa tinaguriang “First Island Chain” 
para palibutan ang China at pigilan 
ang paglawak ng impluwensya nito 
sa rehiyon. Bahagi ng planong ito ang 
pagtatayo ng mga pasilidad para la- 
gakan ng mga rocket, misayl at siste- 
mang artileri na gagamitin sakaling 
“lusubin” ng China ang Taiwan. 


kumpanya ng mina sa Sityo Tarug 
ng naturang barangay. 

Giit nilang itigil ng Midan Cor- 
poration ang mining exploration pa- 
ra sa mga depositong ginto na su- 
masaklaw sa 1,000 ektaryang lupa 
sa nabanggit na sityo. Anila, wa- 
lang pahintulot ang meyor sa mga 
operasyon nito, at sa aktwal, tutol 
ang meyor dito na si Mayor Peve 
Obaniana-Ligan. 

Binatikos rin ng mga grupong 
katutubo ang hindi pagkuha ng 
kanilang pahintulot sa proyekto. 
Giit ng Santa Catalina Bukidnon 
Tribe Association, bahagi ang kagu- 
batan na sasaklawin ng mina sa ka- 
nilang lupang ninuno. Dito nabuhay 
ang kanilang tribu mula sa unang 
kinilala nilang lider na nagnganga- 
lang Tolong. Alinsunod sa batas, 
dapat ibinigay muna ng mga katu- 
tubo ang kanilang Free, Prior, and 
Informed Consent. 

Nagpasa naman ng resolusyon 
ang mga konseho ng mga barangay 
na apektado ng mina laban sa mga 
operasyon nito. [as 


Ang opensibong hakbang na ito 
ay pagsasangang-dila ng US na kun- 
wa'y nagtataguyod sa One China 
principle kung saan nakapailalim ang 
Taiwan sa China habang sa likod ay 
aktibong inuudyukan ang “indepen- 
densya” ng huli. Sa gayon, hinihila ng 
US ang Pilipinas sa usapin ng sobe- 
ranya sa pagitan ng Taiwan at China, 
taliwas sa patakaran ng Pilipinas at 
mga bansa sa Southeast Asia ng non- 
interference. 

Samantala, mariing tinututulan 
ng mga residente at lokal na mga 
upisyal ng Cagayan ang pagbubukas 
sa dalawang “lokasyong EDCA” sa 
prubinsya. Noong Abril 17, umabot 
sa 5,000 residente ang lumahok sa 
isang “prayer rally for peace” sa 
Rizal Park sa Tuguegarao City na pi- 
nangunahan ng Prayer for Peace Ca- 
gayan Movement. [as 


7 


War games ng US, perwisyo at mapanganib sa mga Pilipino 


N aglunsad ng magkasabay na protesta sa loob at labas ng bansa ang mga 
pambansa-demokratikong organisasyon sa unang mga araw ng ika-38 
US-PH Balikatan Exercises noong Abril 11. Binatikos nila ang paggamit ng US sa 
Pilipinas para mang-upat ng gera laban sa karibal nitong imperyalistang China. 


Sa Metro Manila, nagpiket sa 
harap ng Camp Aguinaldo, Quezon 
City sa pangunguna ng Bagong Al- 
yansang Makabayan noong Abril 11. 
Nagkaroon ng katulad na protesta sa 
New York sa araw ding iyon. 

Madaling araw naman naglunsad 
ng raling iglap ang mga myembro ng 
League of Filipino Students sa harap 
ng embahada ng US sa lunsod ng 
Maynila. Dalawang raliyista ang ina- 
resto at sinampahan ng kasong 
panggugulo. Inaresto rin ng mga pu- 
lis ang apat na paralegal na sumak- 
lolo sa kanila pero kagyat ring pina- 
kawalan. Bilang suporta sa mga ina- 
resto, naglunsad ng pagkilos ang 
iba't ibang grupong ng kabataan sa 
harap ng Philippine General Hospital 
at Far Eastern University. Nagkaro- 
on din ng pagkilos ang kabataan sa 
University of the Philippines-Visa- 


yas. 


Walang katotohanan ang sina- 
sabi ng rehimeng Marcos, AFP at ng 
US na ang mga war game na ito ay 
para sa kapakinabangan at makatu- 
tulong sa mga Pilipino, ayon sa mga 
nagpoprotesta. Tulad sa nakaraan, 
paghahanda sa gera at pagpapakita 
ng imperyalistang lakas ng US ang 
layunin ng Balikatan. Paglapasta- 
ngan ito sa soberanya ng bansa at 
paglalagay sa peligro sa buhay at 
kabuhayan ng mga Pilipino. 

Sa Nueva Ecija, kinundena ng 
mga residente sa sunud-sunod na 
pagpapaputok ng mga kanyon at 
pambobomba ng mga tropang Ame- 
rikano at Pilipino sa Fort Magsaysay. 
Karamihan sa mga pagpapasabog ay 
maririnig sa gabi, bandang alas-11, 
na ikinagugulat at ikinapeperwisyo 
ng taumbayan, laluna ng natutulog 
nang mga bata. Bahagi ng pagsasa- 
nay ang mga live-fire exercise kung 


Pg 


Raling-iglap para sa NDFP. Nagsagawa ng raling-iglap ang daan- 
daang myembro ng iba't ibang grupo sa ilalim ng National Democratic 
Front of the Philippines noong Abril 19 bilang bahagi ng paggunita sa 
ika-50 taong anibersaryo ng alyansa. Ginanap ang mabilisang programa 
sa Cubao, Quezon City. Binasa rito ang pahayag ng Partido na nanana- 
wagan ng isang linggong pagparangal sa lahat ng mga martir ng rebolu- 
syong Pilipino sa nakaraang higit limang dekada. 


Itigil ang SimReg Law. Sinabayan ng protesta ng mga mamamahayag 
at aktibista ang pagsasampa ng petisyon para ipatigil ang implementa- 
syon ng Sim Card Registration Law noong Abril 17. Ayon sa isinumi- 
teng petisyon, nilalabag ng batas ang karapatan sa pribasiya ng mga Pi- 


lipino at tinatanggal nito ang rekisito na search warrant dahil inoobliga 
nito ang pagbibigay ng personal na impormasyon ng bawat gumagamit 
ng SIM. Sa kasalukuyan, halos 6096 pa ng mga gumagamit ng selpon 
ang di nakapagparehistro at nanganganib mapagkaitan ng karapatan sa 
komunikasyon. 


Protesta sa PUP. Nagprotesta ang mga estudyante ng Polytechnic 
University of the Philippines-Manila noong Abril 17 para obligahin ang 
administrasyon ng unibersidad na resolbahin ang kawalang-kuryente sa 
Mabini campus nito. Ginamit ng administrasyon ang kawalang-kuryen- 
te para isuspinde ang limitadong face-to-face na mga klase. 


saan gumagamit ng totoong bala at 
bomba ang mga sundalo. Liban sa 
idinudulot nitong troma sa mga sibil- 
yan, nagdudulot din ito ng disloka- 
syon ng ligaw na mga hayop sa kata- 
bing kagubatan at nag-iiwan ng na- 
kalalasong materyal na nakapipinsa- 
la sa kapaligiran. 

Iniulat ng Gabriela na maraming 
magsasaka sa lugar ang umiiwas lu- 
mabas sa kanilang mga komunidad 
sa takot na mahagip sa mga pagsa- 
sanay. Apektado ang kanilang kabu- 
hayan dahil dito. Ito rin ang kinahi- 
natnan ng maliliit na mangingisda na 
pinagbawalang mangisda sa hindi 
bababa sa limang bayan ng Zambales 
para bigyan-daan ang Balikatan. Na- 
sa rurok ng panahon ng pangisda 
ang pagbabawal. Kinundena ng Pa- 
malakaya ang pahayag ng tagapag- 
salita ng Balikatan na isang “menor 
na abala” ang pagbabawal kapalit ng 
“pambansang seguridad.” Giit ng 
Pamalakaya, na dapat ang mga tro- 
pa ng US ang umalis sa lugar para 
maging mapayapa ang mga mangi- 
ngisdang Pilipino. 

Tatagal ng 18-araw na Balika- 
tan. Kalahok dito ng 12,000 tropang 
Amerikano, 5,400 tropang Pilipino at 
111 tropang Australyano. Liban sa 
live-fire exercise sa Fort Magsaysay, 
magpapataob rin ang mga kalahok 
ng isang barko sa karagatan ng 
Zambales na 185 kilometro mula sa 
Panatag Shoal, ang tradisyunal na 
pangisdaang bukas pareho sa mga 
mangingisdang Chinese at Pilipino. 
Gagamit ang US ng mga armas tulad 
ng HIMARS (High-Mobility Artillery 
Rocket System) at mga rocket at 
bombang pakakawalan ng mga erop- 
lanong pandigma ng US at Pilipinas 
para gawin ito. “Sasanayin” din ng 
US ang mga sundalong Pilipino sa 
paggamit ng Patriot missile, Javelin 
anti-tank weapon at iba pang armas 
na ginagamit ngayon sa gerang 
proxy ng US laban sa Russia sa Uk- 
raine. 

Ang Balikatan ay unang isinaga- 
wa noong 2002 sa tabing ng “gera 
kontra-terorismo.” [19] 

MADALING 


2.3% 


lamang ang 
abereyds na binili 
ng National Food 
Authority (NFA) 
na lokal na palay 
mula 2018 
hanggang 2022. 


Napakababa na nga, hindi pa naabot 
ng NFA ang target nitong bilhin. 


2/0 TAON 


ang kailangan bago 
umabot sa $1 milyon o 
P55 milyon ang kita ng 
isang manggagawang 
Pilipino. 


Samantala, 14 taon at 2 buwan lamang 
ang kailangan ng isang manggagawang 
Swiss para kitain ang parehong halaga. 


lamang sa pamilyang Pilipino 
ang naabot ng pakitang-taong 
Kadiwa store ni Marcos Jr kung 
saan ipinagmamayabang 
na nasa P25 ang 
bentahan ng 
bigas kada kilo. 


6% 


arome 


110 


katao, kabilang ang mga bata, ang 
napatay sa rehiyong Sagaing sa 
Myanmar nang paulanan ng bomba 
at bala ng hunta militar ang bayan ng 
Kanbalu noong Abril 11. 


Pinagkunan: The Irrawaddy 

SALITA 


817% 


ng mga guro ang nagsabing di maka- 
concentrate sa klase ang mga bata 
dahil sa sobrang init ng panahon sa 
kasagsagan ng panahong tag-init. 


Jorge Madlos 
(Ka Oris) 


yumaong pambansang 
tagapagsalita ng BHB. 
Ipinanganak noong 
Abril 22, 1947. 


Giit nila, ibalik sa dating 
iskedyul ang schoo! year 
kung saan may summer 
break mula Abril hanggang 
Mayo. 


Pinagkunan: ACT Teachers Party 


ng mga 
nagpuprotestang nars 
sa UK ang tumanggi 
sa alok ng kanilang 
estado na 5% na 
pagtaas ng kanilang 
sahod. 


Giit nila ang pagtaas 
ng sweldo batay sa 
pagsirit ng tantos ng 
implasyon na umabot 
sa 10% noong Marso. 


Gregorio Rosal 
(Ka Roger) 


yumaong pambansang 
tagapagsalita ng PKP. 
Ipinanganak noong 
Abril 19, 1947. 


Krisis sa trabaho: Lumalaking bilang 
ng trabahong impormal 


IK sa pinalalabas ng rehimeng Marcos Jr at mga ekonomista nito, hin- 
di sumisikad ang ekonomya ng Pilipinas matapos ang muli itong buksan 
noong nakaraang taon. Kasabay ng pagbaba ng tantos ng empleyo ang pag- 
bagsak ng bilang mga manggagawang may pultaym na trabaho. Sa gayon, 
paparami ang natutulak sa tinatawag na impormal na sektor ng paggawa. 


Binubuo ito ng mga self-emplo- 
yed (nag-eempleyo sa sarili), mga 
nagtatrabaho sa maliliit na sakahan 
o negosyo, mga katulong, at hindi 
bayad na mga trabaho sa pamilya. 
Ang mga manggagawa sa sektor na 
ito ang tumatanggap ng wala o na- 
pakababang sahod, walang katiya- 
kan at walang mga benepisyo. Hindi 
sila saklaw sa mga batas na nama- 
mahala sa lakas paggawa at ipinag- 
kakait sa kanila ang karapatan sa 
asosasyon at pag-unyon. 

Wala silang boses sa mga 
empresa o subsektor na pinagtatra- 
bahuan nila. Wala silang mga pro- 
teksyon sa mga lugar ng trabaho at 
sa gayon ay bulnerable sa di ligtas at 
di makataong mga kundisyon sa 
paggawa, pang-aabuso at sobra- 
sobrang pagsasamantala at pang- 
aapi. Di kataka-taka na maraming 
bata at inaaliping manggagawa ang 
matatagpuan sa sektor na ito. Sa 
depinisyon ng International Labor 
Organization, malayo ang mga tra- 
bahong ito sa maituturing na pormal 
o disenteng trabaho. 


Noong Enero, tinatayang nasa 
20 milyon o 42.296 ng kabuuang bi- 
lang ng mga manggagawang Pilipino 
ang nasa sektor na ito. Lubhang mas 
malaki ito kumpara sa bilang noong 
Enero 2020 na 16.8 milyon. Kung 
isasama sa bilang na ito ang mga 
manggagawang iregular sa mga pri- 
badong establisimyento, maaaring 
umabot pa sa 34.5 milyon o 73% ng 
kabuuang empleyo sa bansa ang im- 
pormal. Ibig sabihin, walang disen- 
teng trabaho ang pito sa bawat 10 
manggagawang Pilipino. 

Pumapasok ang mga manggaga- 
wang ito sa impormal na ekonomya 
hindi dahil sa kagustuhan nila kundi 
dahil wala silang mapagpipilian kung 
gusto nilang sumahod o kumita. Ilan 
sa kanila ang kumikita nang mas ma- 
laki kumpara sa mga regular na 
manggagawa, tulad ng mga 
prupesyunal at nakapagtapos ng 
kolehiyo. Gayunpaman, ang mala- 
king mayorya sa kanila ay lubog sa 
kahirapan, nakatira sa siksikang mga 
komundad, walang akses sa 
disenteng serbisyong panlipunan, 
walang akses sa dagdag na kapital 
at madalas na target 
ng pang-aabuso ng 
mga awtoridad. 

Malaking bahagi 
ng mga trabahong 
impormal ay lubos 
na nakadepende sa 
kliyente, suki o 
pamilyang nag- 
eempleyo. Noong 
Enero, lumiit nang 
746,000 ang bilang 
ng mga self-emplo- 
yed. Nabawasan din 
nang 433,000 ang 
bilang ng unpaid fa- 
mily worker o hindi 


bayad na mga trabaho sa pamilya. 
Sa kaso ng huli, madalas na buong 
nakaasa ang manggagawa sa pa- 
milyang pinagtatrabahuan niya pa- 
ra sa kanyang pagkain at tirahan. 

Nagaganap ang paglaki ng im- 
pormal na sektor habang lumiliit 
ang kapasidad ng ekonomya na lu- 
mikha ng disente o regular na tra- 
baho. Noong Enero, umabot sa 1.7 
milyon ang nawalang trabaho dulot 
pangunahin ng pagbabawas ng mga 
empresa at negosyo ng mga mang- 
gagawa matapos ang panahon ng 
Pasko. Kasabay nito, tumaas ang 
bilang ng mga walang trabaho nang 
153,000 at ang mga kulang ng tra- 
baho ng 458,000. 

Liban dito, bumaba rin ang bi- 
lang ng kalahok sa pwersa ng pag- 
gawa mula 51.2 milyon tungong 
49.7 milyon (1.5 milyong pagliit). 
Paliwanag ng Ibon Foundation, si- 
nasalamin ng pagbaba ng bilang 
ang lumalaking tantos ng mga 
manggagawang nawalan na ng pag- 
asang makahanap ng trabaho pero 
hindi ikinakategorisa na walang 
trabaho. 

Pinakamalaking bilang ng na- 
walan ng trabaho ang mga nasa 
sektor ng agrikultura (1.2 milyon), 
na kinakatangian ng pana-pana- 
hong trabaho. Lumiit naman nang 
375,000 ang trabaho sa bentahang 
bultuhan at tingian tungong 10.6 
milyon; sa konstruksyon, nabawa- 
san nang 288,000 ang empleyo tu- 
ngong apat na milyon. 

Dagdag dito, pumapatong sa 
bilang ng mga walang trabaho ang 
mga gradweyt ng K-12 na hindi ti- 
natanggap bunsod ng kakulangan 
sa mga rekisitong hinahanap ng 
mga kumpanya. 

Ayon sa Commission on Human 
Rights (CHR), lumitaw sa kanilang 
pag-aaral na ilan sa dahilan ay ang 
kakulangan ng mga bagong grad- 
weyt sa "soft skills" o abilidad sa 


pakikipag-kapwa-tao, komunika- 
syon at emosyon. [ao] 

